אתמול דווח כי עוזרו הקרוב של ארדואן, שתועד בועט במפגין מחוץ למכרה הפחם בסומה, יצא ל"חופשת מחלה". העוזר, יוסוף ירקל, הודה כי בעט במפגין משום שאיבד את השליטה על מזגו. הוא סירב להתפטר מתפקידו, ונמסר כי הוא יצא לחופשה כדי לטפל ברגלו, "שנפגעה בתקרית".



בתוך כך, המפגין שטען כי ארדואן סטר לו במהלך ההפגנה במכרה, חזר בו מגרסתו, ואמר כי ראש הממשלה הטורקי למעשה ניסה להגן עליו. הצעיר, טאנר קורוצ'ה, אמר כי אחרי שצפה בסרטונים שתיעדו את התקרית, הבין כי מי שסטר לו היה למעשה אחד משומרי הראש, ואף ציין כי הוא מעוניין להתנצל בפני ארדואן.